**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

**Ρέθυμνο 01/06/2018**

**Διεύθυνση :Οικονομικής Διαχείρισης Αριθ. πρωτ.: 7348**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :28310 77940**

**Fax :2831077960**

**Ταχ. Κώδικας :74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**(απόφαση Συγκλήτου 7040/25-05-2018 ΑΔΑ: ΨΒΙΛ469Β7Γ-ΤΔ1)**

Παρακαλούμε εφόσον ενδιαφέρεστε να καταθέσετε προσφορά μέχρι και τις 15/06/2018, ημέρα Παρασκευή και ώρα 11.00 μ.μ.,για την αποψίλωση του περιβάλλοντος χώρου (περίπου 55 στρέμματα), τον προσεκτικό καθαρισμό των κήπων (περίπου 8 στρέμματα) των κτηρίων του Π.Κ. στο Ρέθυμνο και τον καθαρισμό του δασικού οδικού δικτύου (μήκους 3,5 χιλ. με μηχανικά μέσα) της Πανεπιστημιούπολης Ρεθύμνου, για το έτος 2018, προϋπολογισμού δαπάνης 9.000,00 € συμπεριλαμβανομένου του Φ.Π.Α., (προϋπολογισμός Δημοσίων Επενδύσεων Παν/μίου Κρήτης, οικονομικού έτους 2018, έργο 2014ΣΕ54600012) με CPV 90522400-6 καθαρισμός & επεξεργασία εδάφους.

Κριτήριο κατακύρωσης είναι η χαμηλότερη τιμή προσφοράς για το σύνολο των υπηρεσιών.

Ακολουθεί πίνακας Ειδικών Όρων και Τεχνικών Προδιαγραφών.

Η παρούσα πρόσκληση να αναρτηθεί στο ΚΗΜΔΗΣ και στην Ιστοσελίδα του Παν/μίου Κρήτης. Στην Ιστοσελίδα να συνοδεύεται και από τα σχεδιαγράμματα.

##### 

**Ο ΑΝΤΙΠΡΥΤΑΝΗΣ**

**ΟΙΚΟΝΟΜΙΚΟΥ ΠΡΟΓΡΑΜΜΑΤΙΣΜΟΥ**

**ΥΠΟΔΟΜΩΝ & ΑΝΑΠΤΥΞΗΣ Π.Κ.**

**ΠΑΝΑΓΙΩΤΗΣ ΤΣΑΚΑΛΙΔΗΣ**

**ΠΙΝΑΚΑΣ ΕΙΔΙΚΩΝ ΟΡΩΝ ΚΑΙ ΤΕΧΝΙΚΩΝ ΠΡΟΔΙΑΓΡΑΦΩΝ**

ΕΙΔΙΚΟΙ ΟΡΟΙ

1. Δικαίωμα συμμετοχής **επί ποινή αποκλεισμού** θα έχουν Γεωπόνοι, Ε.Δ.Ε., άτομα που ασχολούνται με χωματουργικές ή και γεωργικές εργασίες και εκδίδουν τιμολόγιο (έναρξη εργασιών 6 μήνες πριν την ημερομηνία του διαγωνισμού τουλάχιστον) που θα αποδεικνύεται με την προσκόμιση βεβαίωσης εγγραφής στο μητρώο οικείου επιμελητηρίου (εμπορικό ή τεχνικό ή νομαρχιακό).
2. Υπεύθυνη δήλωση του Ν.1599/1986 του υποψήφιου Αναδόχου **επί ποινή αποκλεισμού** με την οποία :

α) θα αποδέχεται πλήρως όλους τους όρους της διακήρυξης και των παραρτημάτων της

β) θα βεβαιώνει ότι διαθέτει ή μπορεί να διαθέσει τον απαραίτητο μηχανικό εξοπλισμό (π.χ GRADER, φορτωτής, φορτηγά κ.λ.π.)

γ) θα βεβαιώνει τη νομιμότητα και την καταλληλότητα του προσωπικού που απασχολεί για την εκτέλεση των εργασιών και ότι θα έχει την αποκλειστική ευθύνη για την τήρηση των απαιτούμενων μέτρων για την ασφάλεια του προσωπικού του και την ύπαρξη καταλλήλων Μέσων Ατομικής Προστασίας και εργαλείων και φέρει ακέραια την ευθύνη για τυχόν ατύχημα του προσωπικού. Τυχόν εργαλεία, όργανα και εν γένει μέσα τα οποία θα απαιτηθούν θα προσκομίσει και διαθέσει με δική του δαπάνη.

1. Οι υποψήφιοι θα πρέπει, **επί ποινή αποκλεισμού**, να προσκομίσουν αποδεικτικό φορολογικής και ασφαλιστικής ενημερότητας, και ποινικό μητρώο όλων των υπόχρεων αναλόγως την εταιρεία, η ισχύς των οποίων πρέπει να καλύπτει την ημερομηνία διενέργειας του διαγωνισμού.
2. Το Πανεπιστήμιο Κρήτης δύναται να ζητήσει από τους προσφέροντες, σε οποιοδήποτε σημείο κατά τη διάρκεια της διαδικασίας, όλα ή ορισμένα από τα δικαιολογητικά του άρθρου 80 του Ν. 4412/2016 ως απόδειξη της μη ύπαρξης λόγων αποκλεισμού.
3. Οι υποψήφιοι ανάδοχοι θα πρέπει **επί ποινή αποκλεισμού** να προσκομίσουν βεβαίωση της Τεχνικής Υπηρεσίας του Ιδρύματος, στην οποία θα αναγράφεται ότι ο υποψήφιος ανάδοχος ή εξουσιοδοτηθείς εκπρόσωπός του με θεωρημένο το γνήσιο της υπογραφής, σχετική επαγγελματική συνάφεια με το αντικείμενο, έχει λάβει γνώση των τοπικών συνθηκών της προμήθειας. Οι υποψήφιοι ανάδοχοι ή οι εξουσιοδοτηθέντες εκπρόσωποί τους, θα μπορούν να λάβουν γνώση των συνθηκών, κατόπιν συνεννόησης με τον αρμόδιο υπάλληλο της Τεχνικής Υπηρεσίας κατά τις εργάσιμες ημέρες και ώρες, δύο (2) ημέρες τουλάχιστον, πριν από την ημέρα κατάθεσης της προσφοράς (τηλ. Επικοινωνίας 2831077954, 2831077747).
4. Εγγυήσεις

Α. Απαιτείται εγγυητική επιστολή συμμετοχής. Οι υποψήφιοι ανάδοχοι θα πρέπει **επί ποινή αποκλεισμού** να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ.

Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η διακήρυξη.

Β) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια 90 ημερών από την υπογραφή της σύμβασης (Ν. 4412/2016 άρθρο 72).

Γ) Απαιτείται εγγυητική επιστολή καλής λειτουργίας. Μετά την οριστική παραλαβή των υλικών και πριν την λήξη της εγγυητικής επιστολής καλής εκτέλεσης, ο Ανάδοχος θα πρέπει κατά την επιστροφή της εγγυητικής επιστολής καλής εκτέλεσης να προσκομίσει εγγυητική επιστολή καλής λειτουργίας, το ύψος της οποίας καθορίζεται στο ποσό των 600,00€ και η διάρκειά της σε 3 μήνες από την ημερομηνία έκδοσής της (Ν. 4412/2016 άρθρο 72 παρ. 2).

7. Κατά την υπογραφή της σύμβασης, όσα δικαιολογητικά του άρθρου 73 & 80 του Ν. 4412/2016 είχε καταθέσει ο ανάδοχος κατά τη διαδικασία του διαγωνισμού (ποινικό μητρώο, ασφαλιστική και φορολογική ενημερότητα) έχουν λήξει θα πρέπει να κατατεθούν εκ νέου και να είναι σε ισχύ.

1. Στην τιμή θα συμπεριλαμβάνονται όλες οι εργασίες, η μεταφορά των προϊόντων αποψίλωσης και καθαρισμού σε σημείο που θα υποδειχθεί από την Υπηρεσία.

9. Ο χρόνος παράδοσης των εργασιών ορίζεται σε **60 ημερολογιακές ημέρες** από την υπογραφή της Σύμβασης.

**ΤΕΧΝΙΚΕΣ ΠΡΟΔΙΑΓΡΑΦΕΣ**

Οι χώροι που θα γίνουν οι εργασίες αποψίλωσης και καθαρισμών φαίνονται στα συνημμένα σχέδια και είναι οι εξής:

Περιβάλλον χώρος των κτιρίων της Φιλοσοφικής (5,5 στρέμματα περίπου) που αποτελείται από τους χώρους Φ1.1 έως και Φ1.11.

Περιβάλλον χώρος των κτιρίων ΑΒΓΔ και Εμπορικού Κέντρου (6,0 στρέμματα περίπου) που αποτελείται από τους χώρους Α1.1, Α1.2, Α2.1, Α3.1, Α5.1, Α5.2, Β1.1, Β1.2, Β1.3, Β2.1, Γ1.1, Γ1.2, Γ1.3, Γ1.4, Δ1.1, Δ5.1, Δ5.2.

Περιβάλλον χώρος του κτιρίου της Βιβλιοθήκης (3,5 στρέμματα περίπου) που αποτελείται από τους χώρους ΒΘ1.1, ΒΘ1.2 και ΒΘ1.3.

Περιβάλλον χώρος του Μεγάλου Αμφιθεάτρου (0,8 στρέμματα περίπου) που αποτελείται από τους χώρους ΑΜ1.1 και ΑΜ1.2.

Περιβάλλον χώρος του Πανεπιστημιακού Γυμναστηρίου και του Κλειστού Σταθμού Αυτοκινήτων (1,3 στρέμματα περίπου και αποτελείται από τους χώρους K1.1 έως και K1.4.

Περιβάλλον χώρος των κτιρίων της Φοιτητικής Κατοικίας (5,5 στρέμματα περίπου) που αποτελείται από τους χώρους ΦΚ1.1, ΦΚ1.2, ΦΚ1.3 και ΦΚ1.4.

Περιβάλλον χώρος του κτιρίου του Εστιατορίου (2,0 στρέμματα περίπου) που αποτελείται από τους χώρους Ε1.1, Ε1.2, Ε1.3, Ε1.4, Ε1.5, Ε1.6 και Ε1.7.

Περιβάλλον χώρος του κτιρίου ΚΕΜΕ (2,0 στρέμματα περίπου) που αποτελείται από τον χώρο ΚΜA1.

Περιβάλλον χώρος των διαφόρων πάρκινγκ του χώρου του Π.Κ. που αποτελείται από τους χώρους Π1.1, έως και Π1.10 (αποψίλωση περιμετρικά σε απόσταση 1,5 μέτρου τουλάχιστον από την άσφαλτο όπου είναι δυνατό). Επίσης θα καθαριστούν περιμετρικά σε απόσταση 1,5 μέτρου τουλάχιστον και όλες οι οδοί πρόσβασης, τα πεζοδρόμια, κ.λ.π. εντός του περιμετρικού οδικού δακτυλίου που περικλείει τις κτηριακές εγκαταστάσεις.

Περιμετρικός οδικός δακτύλιος (αποψίλωση περιμετρικά σε απόσταση 1,5 μέτρου τουλάχιστον από την άσφαλτο όπου είναι δυνατό) και καθαρισμός του χωματόδρομου (ώστε να είναι προσβάσιμος σε όχημα) που ενώνει τη Βιβλιοθήκη με τη Φιλοσοφική Σχολή (Κτήριο 1).

Οι χώροι Χ1.1 (3,0 στρέμματα περίπου), Χ1.2 (5,0 στρέμματα περίπου), Χ1.3 (0,8 στρέμματα περίπου), Χ1.4 (0,7 στρέμματα περίπου), Χ1.5 (1 στρέμμα περίπου), Χ1.6 (11 στρέμματα περίπου), και Χ1.7 (5,3 στρέμματα περίπου) και Χ1.8 (3,0 στρέμματα περίπου) θα αποψιλωθούν (καθαρισμός και μεταφορά προϊόντων αποψίλωσης).

Επίσης θα αποψιλωθούν και καθαριστούν περιμετρικά οι 26 Π.Φ. του Δασικού Δικτύου Πυρόσβεσης και η Δεξαμενή Πυρόσβεσης.

Τέλος θα αποψιλωθούν, καθαριστούν, σκαφτούν – όπου απαιτηθεί σκάψιμο- προσεκτικά και όλοι οι χώροι που είναι κήποι και παρτέρια φυτών και βρίσκονται σε διάφορες θέσεις της Πανεπιστημιόπολης (βλ. συνημμένα σχέδια) με κυριότερους τους κήπους της Πρυτανείας, του Αμφιθεάτρου Δ3, των κτηρίων Οικονομικού και Κοινωνιολογίας, των κτιρίων της Φιλοσοφικής Σχολής, της Φοιτητικής Κατοικίας, του κτηρίου ΚΕΜΕ, της Βιβλιοθήκης, του κεντρικού κυλικείου και των κήπων των κτηρίων Ξενία και εργαστηρίου Αρχαιολογίας στην πόλη του Ρεθύμνου (8 στρέμματα περίπου).

Ειδικότερα οι εργασίες που θα γίνουν κάτω από τις εντολές και υποδείξεις της Υπηρεσίας είναι οι παρακάτω :

|  |
| --- |
| 1. Αποψίλωση και μεταφορά χόρτων από τους χώρους του Π.Κ. σε σημείο που θα υποδειχθεί από την Υπηρεσία (εντός χώρου Π.Κ.) |
| 2. Μάζεμα μεγάλων πετρών και άλλων άχρηστων αντικειμένων και απομάκρυνση τους από όλους τους χώρους που έχουν αναφερθεί παραπάνω. |
| 3. Κλάδεμα δένδρων με υπόδειξη της υπηρεσίας (κήποι, χώροι κλιματιστικών, φωτιστικά πίνακες, κ.λ.π.) |
| 4. Καθαρισμός περιμετρικά πεζοδρομίων, οδών πρόσβασης εντός των κτηριακών εγκαταστάσεων και πάρκιγκ από βάτους, καθώς και καθαρισμός του περιμετρικού δακτυλίου της Πανεπιστημιόπολης κατά 1,5 μέτρο τουλάχιστον από την άσφαλτο όπου είναι δυνατό. Επίσης καθαρισμός του χωματόδρομου (ώστε να είναι προσβάσιμος) που ενώνει τη Βιβλιοθήκη με τη Φιλοσοφική Σχολή (Κτήριο 1). |
| 5. Αποψίλωση των χώρων Χ1.1, Χ1.2, Χ1.3, Χ1.4 Χ1.5, Χ1.6, Χ1.7, Χ1.8 (καθαρισμός, και μεταφορά προϊόντων αποψίλωσης) |
| 6. Αποψίλωση και καθαρισμός περιμετρικά των 26 Π.Φ. του Δασικού Δικτύου Πυρόσβεσης (αποψίλωση περιμετρικά σε απόσταση 2,00 μέτρων τουλάχιστον όπου είναι δυνατό) και της Δεξαμενή Πυρόσβεσης (αποψίλωση περιμετρικά σε απόσταση 10,00 μέτρων τουλάχιστον). |
| 7. Θα αποψιλωθούν, καθαριστούν, σκαφτούν –όπου απαιτηθεί- προσεκτικά επίσης όλοι οι χώροι που είναι κήποι και παρτέρια φυτών και βρίσκονται σε διάφορες θέσεις της Πανεπιστημιόπολης με κυριότερους τους κήπους της Πρυτανείας, του Αμφιθεάτρου Δ3, των κτηρίων Οικονομικού και Κοινωνιολογίας, των κτιρίων της Φιλοσοφικής Σχολής, του κτηρίου ΚΕΜΕ, της Βιβλιοθήκης, του κεντρικού κυλικείου και των κήπων των κτηρίων Ξενία και εργαστηρίου Αρχαιολογίας στην πόλη του Ρεθύμνου. |

Όλοι οι χώροι που θα αποψιλωθούν φαίνονται στα συνημμένα σχέδια δηλαδή χώροι προς αποψίλωση, χώροι κήπων προς καθαρισμό, το δασικό οδικό δίκτυο που θα καθαριστεί με μηχανικά μέσα (π.χ. grader), η θέση της δεξαμενής νερού δασικού δικτύου και η θέση των 26 Π.Φ.

Εξαίρεση αποτελούν οι κήποι των δύο κτηρίων στην πόλη του Ρεθύμνου οι οποίοι δεν φαίνονται σε κάποιο σχέδιο (περίπου 250τ.μ. στο κτήριο ΞΕΝΙΑ και 150τ.μ. στο εργαστήριο Αρχαιολογίας).

Η οικονομική προσφορά θα είναι σε ξέχωρο κλειστό φάκελο εντός κυρίως φακέλου της προσφοράς με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» και θα περιλαμβάνει **επί ποινής απόρριψης** συμπληρωμένο το ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ όπως δίνεται παρακάτω:

|  |  |  |  |  |  |  |
| --- | --- | --- | --- | --- | --- | --- |
| **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** | | | | | | |
| **Α/Α** | **Τύπος** | **Μον. Μέτρ.** | **Ποσότ.** | | **Τιμή Μον.**  **€** | **Κόστος**  **€** |
| 1 | Αποψίλωση του περιβάλλοντος χώρου του Π.Κ. στο Ρέθυμνο (περίπου 50 στρέμματα), τον προσεκτικό καθαρισμό κήπων (περίπου 8 στρέμματα) των κτηρίων του Π.Κ. στο Ρέθυμνο και τον καθαρισμό – αποκατάσταση προσβασιμότητας του δασικού οδικού δικτύου (μήκους 3,5 χιλ. με μηχανικά μέσα) της Πανεπιστημιούπολης Ρεθύμνου με μηχανικά μέσα | υπηρεσία | 1 | |  |  |
| **ΚΑΘΑΡΗ ΑΞΙΑ** | | | |  | |  |
| **ΦΠΑ** | | | | 24,00% | |  |
| **ΤΕΛΙΚΟ ΣΥΝΟΛΟ** | | | |  | |  |